CELEX: 52016DP0323
Language: sk
Date: 2016-09-13 00:00:00
Title: Rozhodnutie Európskeho parlamentu z 13. septembra 2016 o žiadosti o zbavenie imunity Istvána Ujhelyiho (2015/2237(IMM))

13.6.2018   
            
            
               SK
            
            
               Úradný vestník Európskej únie
            
            
               C 204/205
            
         P8_TA(2016)0323
   Žiadosť o zbavenie imunity Istvána Ujhelyiho
   Rozhodnutie Európskeho parlamentu z 13. septembra 2016 o žiadosti o zbavenie imunity Istvána Ujhelyiho (2015/2237(IMM))
   (2018/C 204/23)
   
      Európsky parlament,
   
               —
            
            
               so zreteľom na žiadosť o zbavenie imunity Istvána Ujhelyiho na základe rozsudku Ústredného obvodného súdu v Pešti (Maďarsko) z 26. novembra 2014 v súvislosti s prebiehajúcim trestným konaním pred týmto súdom, ktorú 15. júla 2015 predložil stály predstaviteľ Maďarska a ktorá bola oznámená na plenárnej schôdzi 7. septembra 2015,
            
         
               —
            
            
               po vypočutí Istvána Ujhelyiho 28. januára 2016 v súlade s článkom 9 ods. 5 rokovacieho poriadku,
            
         
               —
            
            
               so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
            
         
               —
            
            
               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),
            
         
               —
            
            
               so zreteľom na článok 4 ods. 2 základného zákona Maďarska,
            
         
               —
            
            
               so zreteľom na článok 10 ods. 2 maďarského zákona LVII z roku 2004 o právnom postavení maďarských poslancov Európskeho parlamentu,
            
         
               —
            
            
               so zreteľom na článok 74 ods. 3 a článok 79 ods. 2 maďarského zákona XXXVI z roku 2012 o Národnom zhromaždení,
            
         
               —
            
            
               so zreteľom na článok 5 ods. 2, článok 6 ods. 1 a článok 9 rokovacieho poriadku,
            
         
               —
            
            
               so zreteľom na správu Výboru pre právne veci (A8-0229/2016),
            
         
               A.
            
            
               keďže Ústredný obvodný súd v Pešti v súvislosti s konaním, ktoré pred ním prebieha, požiadal o zbavenie parlamentnej imunity poslanca Európskeho parlamentu Istvána Ujhelyiho;
            
         
               B.
            
            
               keďže žiadosť súdu sa týka trestného konania v súvislosti s trestným činom ohovárania, ktorého sa mal István Ujhelyi dopustiť 25. apríla 2014 vyhláseniami na adresu osoby v Maďarsku;
            
         
               C.
            
            
               keďže podľa článku 8 protokolu č. 7 poslanci Európskeho parlamentu nepodliehajú žiadnej forme vyšetrovania, zadržania alebo súdneho stíhania vo vzťahu k vyjadreným názorom alebo hlasovaniu pri výkone svojich úloh;
            
         
               D.
            
            
               keďže podľa článku 9 protokolu č. 7 poslanci požívajú v priebehu zasadnutia Európskeho parlamentu na území ich vlastného štátu imunitu priznanú členom ich parlamentu;
            
         
               E.
            
            
               keďže podľa článku 4 ods. 2 základného zákona Maďarska poslanci parlamentu majú nárok na imunitu a odmeňovanie s cieľom podporiť ich nezávislosť;
            
         
               F.
            
            
               keďže podľa článku 10 ods. 1 maďarského zákona LVII z roku 2004 o právnom postavení maďarských poslancov Európskeho parlamentu títo poslanci požívajú rovnaký stupeň imunity ako poslanci maďarského parlamentu;
            
         
               G.
            
            
               keďže podľa článku 74 ods. 3 maďarského zákona XXXVI z roku 2012 o Národnom zhromaždení pred podaním obžaloby predkladá predsedovi parlamentu návrh na zbavenie imunity generálny prokurátor, pričom po podaní obžaloby predkladá tento návrh súd;
            
         
               H.
            
            
               keďže podľa článku 79 ods. 2 maďarského zákona XXXVI z roku 2012 o Národnom zhromaždení osoba zaregistrovaná ako kandidát do volieb za poslanca požíva rovnakú imunitu ako poslanec, takže na vyhlásenia urobené 25. apríla 2014 by sa mala vzťahovať absolútna imunita maďarského parlamentu, s tým rozdielom, že o zbavení imunity v tomto prípade rozhoduje Národná volebná komisia a každý návrh na zbavenie imunity sa predkladá predsedovi Národnej volebnej komisie;
            
         
               I.
            
            
               keďže predmetné vyhlásenia boli urobené 25. apríla 2014, v čase, keď István Ujhelyi nebol poslancom Európskeho parlamentu, ale poslancom národného parlamentu;
            
         
               J.
            
            
               keďže obvinenia voči Istvánovi Ujhelyimu sa netýkajú vyjadrovania jeho názorov alebo jeho hlasovania pri výkone úloh poslanca Európskeho parlamentu a keďže absolútna imunita podľa článku 8 protokolu č. 7 sa preto neuplatňuje;
            
         
            
               1.
            
            
               rozhodol zbaviť Istvána Ujhelyiho imunity;
            
         
            
               2.
            
            
               poveruje svojho predsedu, aby ihneď postúpil toto rozhodnutie a správu gestorského výboru príslušnému maďarskému orgánu.
            
         
      (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: C-542/09, EU:C:2011:543. rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.